stanford-oval/wikipedia huggingface dataset:
בצלאל פנחסי
ביוגרפיה > רשימת ק"ד

הרב פנחסי נחשב לאחד מראשי ארגון מרביצי תורה. לקראת הבחירות לרשויות המקומיות שנערכו ב-28 באוקטובר 2003 בבני ברק הקים יחד עם הרב יהודה עדס את רשימת קד שזכתה להצלחה בבחירות. בבחירות הבאות שנערכו ב-11 באוקטובר 2008 לאחר משא ומתן עם ראשי מפלגת דגל התורה הודיעו ראשי המפלגה על שילובם בתנועת דגל התורה. במערכת הבחירות באוקטובר 2018 שוב התנו נציגי ק"ד את ריצתם עם מפלגת דגל התורה בשיבוצם במקומות ריאליים ולאחר משא ומתן הודיעו על ריצה משותפת.
חיים אישיים

לרב פנחסי תשעה אחים, אחיו הבכור הוא רפאל פנחסי, ממייסדי תנועת ש"ס ושר לשעבר בממשלות ישראל. אחים נוספים הם הרב ישראל פנחסי - כיהן כראש כולל האר"י בבני ברק וכרב הקהילה הבוכרית (נפטר בשנת ה'תשפ"א) והרב לוי פנחסי ראש ישיבת אור אברהם.
גר בבני ברק.
הערות שוליים

↑  אליהו כהן כ"א תמוז התשפ"א 23:11 בשעה, היסטוריה: 'ברכת אפרים' עברה למשכנה החדש, באתר כל הזמן, ‏2021-04-21
↑  "עולם הישיבות הספרדי הוא חלק מעולם התורה הליטאי" | הגר"ב פנחסי | המחדש, באתר hm-news.co.il
↑  בני ברק: סיעת 'קד' נערכת להתמודדות עצמאית, באתר כל הזמן, ‏2018-08-28
↑  אבל כבד: הגאון המקובל רבי ישראל פנחסי זצ"ל, 14 באוקטובר 2020, באתר 'כל רגע'
| --- | --- |
בקרת זהויות :  NLI: 987007518815005171  VIAF: 315204066   WorldCat (עם VIAF): 315204066
ג'ון סקרלט דייוויס

| --- | --- |

 לידה:  1 בספטמבר 1804 לאומינסטר, הממלכה המאוחדת 
 פטירה:  29 בספטמבר 1845 (בגיל 41) כיכר בדפורד, הממלכה המאוחדת 
 מקום קבורה:  בית הקברות קנסאל גרין 
 מקום לימודים:  האקדמיה המלכותית לאמנויות 
 תחום יצירה:  ציור 
 
ג'ון סקרלט דייוויס (באנגלית: John Scarlett Davis‏; 1 בספטמבר 1804 – 29 בספטמבר 1845) היה צייר נוף, פורטרט ואדריכלות אנגלי.
חייו ועבודתו

דייוויס נולד בלומינסטר, השני מבין חמשת ילדיו של ג'יימס דייוויס, צורף ושען. סקרלט היה שם נעוריה של אמו; היא הייתה קרובה רחוקה של ג'יימס סקרלט, הברון הראשון מאבינג'ר. בגיל אחת עשרה, זכה דייוויס בפרס של החברה המקומית לעידוד האמנויות.
הוא למד בבתי הספר של האקדמיה לאמנויות המלכותית בלונדון, והחל להציג את עבודותיו בתערוכות השנתיות שלה בשנת 1825 (עם הציור "My Den"). הוא הציג בלונדון בשנת 1844 את עבודתו האחרונה. הוא הושפע מעבודתו של בן זמנו, ריצ'רד פארקס בונינגטון.
דייוויס צייר דיוקנאות, נופים ואולמות של כנסיות, ופיתח התמחות ייחודית בציור חללי הפנים של גלריות האמנות. תמונתו "הפנים של גלריית המוסד הבריטית" (1829) מתעדת אוסף של ציירים מאסטרים ישנים.
הוא עסק גם בליטוגרפיה ופרסם שנים עשר דיוקנאות מאת רובנס, ובשנת 1832 כמה רישומים של מנזר בולטון, שנחרטו על גבי אבן.
ציורי צבעי המים שלו באוסף של בנימין גודפרי וינדוס (1835) מראים את התמונות של ויליאם טרנר על הקירות בציור.
דייוויס צייר גם את חללי הפנים של מוזיאון הלובר. בין השנים 1842–1845 הוא הוזמן לצייר עותקים של הציורים באוספי ארמונות המלוכה הבריטיים.
דייוויס צייר סצנות באירופה במהלך מסעותיו שם. בשנת 1831 הייתה לו הזמנה מלורד פרנבורו לצייר את פנים הוותיקן. הוא היה בפירנצה בשנת 1834, שם צייר את פנים גלריית אופיצי, ובאמסטרדם בשנת 1841.
הוא נפטר משחפת ב־29 בספטמבר 1845, בביתו בלונדון, בכיכר בדפורד ונקבר בקנסל גרין. הוא היה בן 41 שנים בלבד.
הוא מונצח על ידי לוח כחול שהוקם בספטמבר 2002, במקום הולדתו בלומינסטר. עבודותיו נמצאות במספר אוספים ציבוריים ופרטיים, כמה מהן במוזיאון הלאומי בקרדיף, הגלריה הלאומית לפורטרטים, מוזיאון טייט בריטניה, מוזיאון הרפורד וגלריה לאמנות, מוזיאון המטרופוליטן לאמנות, ומרכז ייל לאמנות בריטית.
בשנת 1937 התקיימה תערוכה גדולה של עבודותיו בהורפורד.
גלריה

המפסטד היט
ספריית טוטנהם
הסטודיו של רמברנט
נוף בויילס
בתוך הקתדרלה של אמיין
הערות שוליים

↑  Stephen, Leslie, ed. (1888). "Davies, John Scarlett" . Dictionary of National Biography. 14. London: Smith, Elder & Co. pp. 146–7.
↑  The Oxford Dictionary of National Biography". 2004.
↑  John Scarlett Davis - National Portrait Gallery, www.npg.org.uk (באנגלית)
↑  Tate, John Scarlett Davis 1804–1845, Tate (באנגלית)
| --- | --- |
בקרת זהויות :  AAG: 2248  ISNI: 0000 0001 0737 4249  LCCN: nr2003017220  NKC: jx20101129005  RKD: 20225  ULAN: 500015569  VIAF: 29477316   WorldCat (עם VIAF): 29477316
ג'ורג' סטיינברנר

| --- | --- |

 לידה:  4 ביולי 1930 רוקי ריבר, ארצות הברית 
 פטירה:  13 ביולי 2010 (בגיל 80) טמפה, ארצות הברית 
 מדינה:  ארצות הברית 
 מקום קבורה:  פלורידה 
 השכלה:  ויליאמס קולג'  אוניברסיטת המדינה של אוהיו  Culver Academies 
 תקופת הפעילות:  מ-1973 
 מעסיק:  אוניברסיטת נורת'ווסטרן 
 מפלגה:  המפלגה הרפובליקנית 
 בן או בת זוג:  ג'ואן סטיינברנר 
 
ג'ורג' מייקל סטיינברנר השלישי (באנגלית: George Michael Steinbrenner III; ‏4 ביולי 1930 – 13 ביולי 2010) היה הבעלים ושותף בהנהלה של קבוצת הבייסבול האמריקאית הניו יורק יאנקיז. סטיינברנר היה הבעלים של הקבוצה משנת 1973 ועד מותו, סה"כ 37 שנים, התקופה הארוכה ביותר בתולדות הקבוצה. במשך תקופה זו זכתה הקבוצה שבע פעמים בוורלד סיריס וב-11 תוארי האמריקן ליג. התבטאויותיו הישירות והקיצוניות וחלקו בהקפצת שכר השחקנים הפכו אותו לאחת הדמויות השנויות במחלוקת בספורט האמריקאי. סטיינברנר עסק גם בתעשיית הספנות.
בגלל מעורבותו הרבה והישירה בהנהלת הקבוצה דבק בו הכינוי "הבוס". היה ידוע כאדם החותר כלפי הניצחון בכל דרך ולא היה מוכן לקבל הפסדים. בריאיון לעיתון אמר פעם כי "ניצחון הוא הדבר הכי חשוב בחיי אחרי הנשימה". סטיינברנר נטה להתערב בהחלטות בסיסיות בניהול השוטף והיומיומי של הקבוצה וגם למנות ולפטר מנג'רים (ולפעמים לשוב ולמנותם). המנג'ר לשעבר, דאלאס גרין, קרא לו בלגלוג "מנג'ר ג'ורג'".
סטיינברנר הורשע בתרומות בלתי חוקיות לנשיא ריצ'רד ניקסון. הוא זכה לחנינה מהנשיא רונלד רייגן.
למרות דמותו השנוייה במחלוקת סטיינברנר לא נמנע מלצחוק על עצמו בתקשורת, ודמותו הופיעה בתוכניות טלוויזיה רבות, ביניהן משפחת סימפסון, סאטרדיי נייט לייב ועוד. בולטת במיוחד הייתה דמותו בסדרה סיינפלד בתקופה שג'ורג' קוסטנזה עבד במועדון. הדמות צולמה רק מגבה, בדרך כלל כשהוא יושב ליד השולחן במשרדו. את הדמות גילמו לי בר ומיץ' מיטשל ואת קולה תרם לארי דייוויד.
סטיינברנר נפטר מהתקף לב בביתו בטמפה בבוקר 13 ביולי 2010, יום משחק האול-סטאר ה-81.
ג'ון סקנלה

| --- | --- |
אין תמונה חופשית
 ענף מדעי:  פלאונטולוגיה
 מקום מגורים:  ארצות הברית
 תרומות עיקריות
 חקר הטריצרטופס וסוגים קרובים
גולגולת של טריצרטופס
גולגולת של טורוזאורוס מהמין Torosaurus latus
ג'ון סקנלה (באנגלית: John Scannella) הוא פלאונטולוג אמריקאי המתמחה בחקר דינוזאורים ובפרט בטריצרטופס - הדינוזאור הצרטופסי הידוע מכולם. אוצר מוזיאון הרי הרוקי בעיר בוזמן במונטנה. סקנלה זכה לפרסום בעיקר בזכות המאמר שכתב עם ג'ק הורנר ובו הוא מציע שהטורוזאורוס (מארש, 1891) איננו סוג טקסונומי נפרד, אלא צורה מבוגרת של טריצרטופס.
ביוגרפיה

סקנלה נולד ברובע קווינס שבעיר ניו יורק והתאהב בדינוזאורים כבר בגיל צעיר, כאשר ביקר במוזיאון האמריקאי להיסטוריה של הטבע.
הוא למד לתואר ראשון (B.Sc) במסלול של גאולוגיה (ראשי) וביולוגיה (משני) באוניברסיטת ראטגרס שם סיים ב-2002. אחרי סיום התואר הראשון התנדב במוזיאון הגאולוגיה של האוניברסיטה ועזר לאוצר ביל סלדן לארגן את האוספים. כמו כן, הוא עבד כמסביר על מאובנים במוזיאון האמריקאי להיסטוריה של הטבע.
ב-2005 פגש את ד"ר ג'ק הורנר במוזיאון המדינה של ניו ג'רזי והחל לעשות דוקטורט במחלקה למדעי כדור הארץ שבאוניברסיטת מונטנה תחת הנחייתו.
ב-2009 כתב מאמר יחד עם D.W. Fowler ובו הוא מציג הוכחה ש-Triceratops horridus ו-Triceratops prorsus הם שני מינים טקסונומיים שונים של טריצרטופס, בהתבסס על הפרדה סטרטיגרפית, כלומר: מאובנים של כל מין נמצאו בשכבות גאולוגיות שונות, ולכן חיו בזמנים שונים.
ב-2010 פרסם עם המנחה שלו לדוקטורט ג'ק הורנר את המאמר המפורסם שטוען שהטורוזאורוס הוא לא סוג נפרד, אלא בעצם צורה מבוגרת של טריצרטופס. ב-2015 סיים את לימודיו וקיבל תואר דוקטור.
בנוסף למחקר תאורטי עוסק סקנלה גם בעבודת שדה (field work) וגילוי מאובנים.
האם טורוזאורוס הוא טריצרטופס מבוגר?

ב-2010 הציע סקנלה יחד עם ג'ק הורנר בעקבות מחקר שערכו (בשנים 2009-2010) שהטורוזאורוס אינו סוג טקסונומי נפרד אלא טריצרטופס בוגר ובשל (mature), שגופו ועטרתו גדלו וכן שבגלל הגדילה נוצרו "חלונות" בעטרה.
הם מציגים מספר נימוקים להצעתם. ראשית, לדבריהם, מבחינה אנטומית, הטריצרטופס והטורוזאורוס כמעט זהים, וגם הגולגולות שלהם דומות למדי (למעט העטרה, שמשתנה עם הגדילה). עוד נימוק נוגע למבנה העצם: כאשר בוחנים עצמות של טריצרטופס (גם גדול, כלומר, לא גור אלא גם מבוגר צעיר) מגלים שמדובר בעצם שעדיין גדלה, לעומת מבנה העצמות של הטורוזאורוס, שמראות עצם מבוגרת שגדלה ובגרה לחלוטין. עוד נימוק נוגע למציאת פרטים בגילים שונים: בעוד שנמצאו טריצרטופסים בכל שלבי ההתפתחות: מביצה, תינוק, גור וכלה במבוגר צעיר, מעולם לא נמצא טורוזאורוס צעיר. הסברה שהטורוזאורוס הוא למעשה טריצרטופס מבוגר יכולה לפתור תעלומה זו.
השערה זו עדיין נתונה בוויכוח מדעי.
הערות שוליים

↑  How it took Triceratops a million years to get its horn: Researchers revealed unprecedented insight into dinosaur evolution, דיילי מייל, 1 ביולי 2014.
1 2  Switek, Brian. "New Study Says Torosaurus=Triceratops". Dinosaur Tracking. Smithsonian.com. נבדק ב-2 במרץ 2011. {{cite web}}:  (עזרה)
↑  "New Analyses Of Dinosaur Growth May Wipe Out One-third Of Species". Science News. ScienceDaily.com. 2009-10-31. נבדק ב-2009-11-03.
↑  Neil Bowdler, Triceratops and Torosaurus dinosaurs 'two species, not one', BBC, 1.3.2012
ג'ון סקינר פרוט

| --- | --- |

 לידה:  1806 פלימות', הממלכה המאוחדת 
 פטירה:  29 באוגוסט 1876 (בגיל 70 בערך) לונדון, הממלכה המאוחדת של בריטניה הגדולה ואירלנד 
 מקום קבורה:  בית הקברות הייגייט 
 יצירות ידועות:  Spring Cove, Port Jackson 
 
ג'ון סקינר פרוט (באנגלית: John Skinner Prout‏; 1805 – 1876) היה צייר, סופר, ליתוגרף ומורה לאמנות שעבד באוסטרליה בשנות ה-40 של המאה ה-19.
ביוגרפיה

ג'ון סקינר פרוט נולד ב-19 בדצמבר 1805 בפלימות', דבון, אנגליה. הוא ילדם הבכור של ג'ון פרוט ומריה סקינר. אביו היה אחיו הבכור של הצייר סמואל פרוט. סקינר פרוט התחתן עם מריה היתילה ב־19 ביוני 1828. נולדו להם שמונה ילדים; ארבע בנות (מטילדה ילידת 1828, אנה מריה ילידת 1831, רוזה היתילה ילידת 1833 ואנייס ילידת 1838) וארבעה בנים (פרידריך יליד 1834, ויקטור אלברט יליד 1835, אדווין יליד 1837 ואדגר יליד 1839).
ב־3 בדצמבר 1838, בלונדון, נבחר פרוט לחבר באגודת הציירים החדשה בצבעי מים.
בתקווה לשפר את מצבו הכלכלי היגר פרוט לאוסטרליה עם אשתו ושמונה ילדים והגיע לסידני ב-14 בדצמבר 1840. בין הציוד שהביא עמו למושבה ניו סאות' ויילס היה מכבש ליתוגרפי, שאפשר לו להקים מפעל ליתוגרפיה באוסטרליה.
בארבע השנים הראשונות של מגוריו בסידני, בין השנים 1840–1844, ערך פרוט מספר סיורי שרטוט במחוזות סביב סידני. פרוט הלך במסלול של אמנים רבים באותה תקופה, נסע מערבה דרך ההרים הכחולים לעבר באת'רסט, דרומה לברולי ולמחוז אילאווארה, וצפונה לניוקאסל ולפורט סטפנס. בשובו ממסעות אלה, פרוט היה מעבד את רישומיו ליצירות מוגמרות בליטוגרפיות, צבעי מים וצבעי שמן למכירה.
בזמן שהתגורר בסידני, ערך פרוט תערוכות ונתן הרצאות על טכניקת הרישום והציור בצבעי מים. עבודותיו בצבעי מים מקוריים נמכרו היטב והוא הפיק סדרה של תצוגות ליטוגרפיות על המושבה, אשר מספר מהן פורסמו בשנת 1842.
בגלל הביקוש הנמוך ליצירותיו, התחרות עם אמנים מבוססים יותר כמו קונרד מרטנס, והמיתון הכלכלי הקשה בסידני בשנות ה-40, פרוט ומשפחתו עזבו וביקרו בטסמניה וזכה שם להצלחה מסוימת מאפריל 1844. הוא צייר את המושל סר ג'ון פרנקלין ואשתו וקיים שם את תערוכתו הראשונה בשנת 1845.
פרוט חזר לאנגליה ביוני 1848. עם שובו, הציג בגלריה בכיכר לסטר, את עבודתו על החיים במושבות אוסטרליה והרצה על התושבים, האסירים ואבוריג'ינים. בשנות ה-50 של המאה ה-19 הפיק מספר ספרים מאוירים המפרטים את מסעותיו באוסטרליה.
פרוט נפטר בקנטיש טאון, לונדון, ב־29 באוגוסט 1876.
נכדו היה המאייר הרולד קופינג, שהתחתן בשנת 1888 עם בת דודתו ויולט איימי פרוט (1865–1894) בתו של הבן ויקטור אלברט.
ספרים שכתב

John Skinner Prout, Sydney illustrated (Sydney: J.S. Prout, 1843). Online at National Library of Australia 2261516
John Skinner Prout, Journal of a voyage from Plymouth to Sydney, in Australia: on board the emigrant ship Royal Sovereign, with a short description of Sydney (London: Smith, Elder, 1844). Online at National Library of Australia 2759188 and the State Library of New South Wales DSM/981.1/P
John Skinner Prout, Prout's dioramic views of Australia, illustrative of convict and emigrant life: exhibited in the theatre of the Western Literary and Scientific Institution (London: Printed by M. Snell, 1850?). National Library of Australia 111805
Broadsides promoting Prout's moving panorama of a voyage to Australia and visit to the gold fields exhibited daily at 309 Regent Street, London, 1853-1854. Online at State Library of New South Wales, PAM 85/803
John Skinner Prout, An illustrated handbook of the voyage to Australia and a visit to the gold fields (London?: s.n., 1852?). Online at State Library of New South Wales MD 4 S 17.
הערות שוליים

↑  V. W. Hodgman, Australian Dictionary of Biography, Canberra: National Centre of Biography, Australian National University
↑  "Skinner Prout in Australia, 1840-48"
↑  V. W. Hodgman, Australian Dictionary of Biography, Canberra: National Centre of Biography, Australian National University
| --- | --- |
בקרת זהויות :  ADB: prout-john-skinner-2565  AGSA: 3522  BNE: XX5381012  DAAO: john-skinner-prout  DSI: 5585  GND: 1048252485  ISNI: 0000 0000 6668 7432  LCCN: no2003123923  NGV: 6905  NLA: 36089267  NTA: 229572693  RKD: 64979  SNAC: w6qn7jhw  Trove: 613741  ULAN: 500001082  VIAF: 74237879   WorldCat (עם VIAF): 74237879
ג'רלדטון

| --- | --- |

מראה העיר מאתר הזיכרון לספינה "סידני"
 מדינה:  אוסטרליה אוסטרליה
 מדינה:  אוסטרליה המערבית אוסטרליה המערבית
 שפה רשמית:  אנגלית
 תאריך ייסוד:  1850
 על שם:  צ'ארלס פיצג'רלד 
 שטח:  254 קמ"ר
 גובה:  0 מטרים
 אוכלוסייה:  ‏
  ‑ בעיר:  32,717 (10 באוגוסט 2021)
  ‑ צפיפות:  155 נפש לקמ"ר (2012)
 קואורדינטות:  28°46′45″S 114°36′52″E﻿ / ﻿28.779166666667°S 114.61444444444°E﻿ / -28.779166666667; 114.61444444444 
 אזור זמן:  UTC +8
 https://www.cgg.wa.gov.au/
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןג'רלדטון(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןג'רלדטון(למפת אוסטרליה המערבית רגילה) פרת' פורט הדלנד אלבני בנברי קלגורלי בסלטון קראטה קרנרבון ברום פורנולולו ה ט ה צ פ ו נ י ת  א ו ה ד ר ו מ י ת  האוקיינוס ההודי ג'רלדטון(למפת אוסטרליה המערבית מוגדלת) פרת' פורט הדלנד אלבני בנברי קלגורלי בסלטון קראטה קרנרבון ברום פורנולולו ה ט ה צ פ ו נ י ת  א ו ה ד ר ו מ י ת  האוקיינוס ההודי ג'רלדטון  he tabBackground:;tabBorder:#aaa;defaultTab:0;
 
ג'רלדטון (באנגלית: Geraldton) היא עיר נמל במרכז החוף המערבי של מדינת אוסטרליה המערבית שבאוסטרליה. העיר שוכנת 424 ק"מ מצפון לבירת המדינה פרת'. אוכלוסיית העיר מנתה 39,311 בשנת 2012.
בעיר פועל אחד הנמלים הראשיים בחוף המערבי. העיר מהווה מרכז לוגיסטי ומרכז שירותים לענפי הכרייה, הדיג, גידול החיטה, גידול כבשים והתיירות.
היסטוריה

נוכחות אנושית קיימת במערב אוסטרליה לפחות 40,000 שנים, אך לא ידוע מתי הגיעו התושבים האבוריג'ינים הראשונים לאזור ג'רלדטון. תושבי האזור המקוריים סייעו למתיישבים האירופאים הראשונים בגילוי מקורות מים ובעבודה בשליית פנינים, ברעיית צאן ובדיג.
60 ק"מ מערבית לג'רלטון שוכנים איי האוטמן שהיו אתר שבו נטרפו ספינות רבות במהלך המאות ה-17 וה-18. המפורסמת בהן היא ספינת הסוחר ההולנדית הבטאוויה של חברת הודו המזרחית ההולנדית שטבעה בהפלגת הבכורה שלה ב-1629 בעקבות מרד. במוזיאון של אוסטרליה המערבית בג'רלדטון מצויים מוצגים משרידי הבטאוויה ומספינות אחרות.
ב-1848 התגלו באזור מרבצי עופרת ונפתח מכרה בשם ג'רלדין (Geraldine) על שם צ'ארלס פיצ'ג'רלד (Charles Fitzgerald) שהיה מושל אוסטרליה המערבית. העיירה ג'רלדטון הוקמה ב-1850 ונקראה גם היא על שם המושל פיצ'ג'רלד.
תיירות

אקלימה הנוח של ג'רלדטון מציע לתיירים המבקרים בה מגוון של פעילויות כמו: גלישת קיט, גלישת רוח, גלישת גלים, דיג, שיט מפרשיות וצלילה. העיר עצמה וסביבותיה משופעים באתרי תיירות בעלי חשיבות סביבתית והיסטורית:
המגדלור של פוינט מור (Point Moore Lighthouse) – שוכן מדרום לנמל ג'רלדטון. זהו המגדלור העתיק ביותר ששרד באוסטרליה המערבית ומבנה הפלדה הראשון בכל היבשת. גובהו 35 מטרים ואורותיו נראים למרחק של 23 מיל ימי (42.5 ק"מ) המגדלור החל לפעול ב-1878.
איי האוטמן (Houtman Abrolhos Islands) – 122 איים השוכנים במרחק של 60–80 ק"מ מג'רלדטון וההגעה אליהם אפשרית רק דרך העיר. האיים הם שמורת טבע והמים סביבם מהווים בית גידול לאוכלוסיית בעלי חיים ימיים שזוכים להגנה מיוחדת. המקום הוא אתר תיירותי פופולרי הפתוח לביקורי יום בלבד.
שפת הים ומרכז העיר – ב-2007 החלו עבודות להסבת אזור שפת הים של ג'רלדטון, שעד אז היו שטח תפעול נטוש של הרכבת, לאזור בילוי ופנאי, וב-2008 הושלם המיזם. המיזם כולל: פארק משחקים, מתקני מים, שטחים ציבוריים פתוחים, חופים ציבוריים, אזורי פיקניק ואולם כדורסל.
אתר הזיכרון לספינה "סידני" – אתר זיכרון לסיירת של הצי המלכותי האוסטרלי "סידני" (HMAS Sydney) שטבעה בקרב עם ספינה גרמנית בנובמבר 1941 מבלי שאף אחד מ-645 אנשי צוותה ניצל. אתר הזיכרון ניצב על פסגת הר סקוט ליד ג'רלדטון. ב-1998 הוקם במקום גלעד זמני הכולל סלע גדול, טבלת זיכרון ודגל. האנדרטה הקבועה כוללת ארבעה מרכיבים: אסטלה הניצבת על חרטום הספינה, קיר גרניט שעליו חקוקים שמות הנופלים, פסל ארד של אישה המביטה לים בציפייה לספינה שלא תשוב וכיפה העשויה מ-645 דמויות שחפים עשויים פלדה. האנדרטה נחנכה ב-18 בנובמבר 2001, יום לפני יום השנה ה-60 לטביעת האונייה. במאי 2009 הכריזה ממשלת אוסטרליה על המקום כאתר מורשת לאומי.
אתר הזיכרון לספינה "סידני" 
 (HMAS Sydney)
קתדרלת סנט פרנסיס קסווייר 
 (St Francis Xavier) בג'רלדטון
נוף בג'רלדטון
נמל ג'רלדטון
הערות שוליים

↑  משרד הסטטיסטיקה האוסטרלי
↑  אתר הנמל
↑  אודות המגדלור באתר המגדלורים של אוסטרליה
↑  אתר מידע על האיים
↑  דף על האנדרטה מתוך אתר המוזיאון של אוסטרליה המערבית
| --- | --- |
בקרת זהויות :  NLI: 987007566811505171  LCCN: n82059280  MusicBrainz: f8ed6111-8acb-4689-b08f-3d19321f9c91  VIAF: 151775127   WorldCat (עם VIAF): 151775127
ג'ון סקסון

| --- | --- |

 לידה:  5 באוגוסט 1936 ברוקלין, ארצות הברית 
 פטירה:  25 ביולי 2020 (בגיל 83) מרפריסבורו, ארצות הברית 
 שם לידה:  Carmine Orrico 
 סוגה מועדפת:  מערבון 
 מדינה:  ארצות הברית 
 תקופת הפעילות:  1955–2015 (כ־60 שנה) 
 מקום לימודים:  תיכון ניו אוטרכט  האקדמיה האמריקאית לאמנויות הדרמה  בית הספר למשחק סטלה אדלר 
 מספר צאצאים:  1 
 פרופיל ב-IMDb
 
ג'ון סקסון (באנגלית: John Saxon;‏ 5 באוגוסט 1936 – 25 ביולי 2020) היה שחקן אמריקאי, שעבד בלמעלה מ-200 פרויקטים במשך שישים שנה. תפקידו הידוע ביותר הוא בגילום דמותו של רופר, מהמר ולוחם בסרט "הדרקון" ובשל עבודתו בסרטי אימה כמו: "סיוט ברחוב אלם" ו"Black Christmas", בשניהם גילם שוטר שמחפש אחרי רוצח.
ביוגרפיה > שנותיו הראשונות

סקסון היה ממוצא איטלקי-אמריקאי,

נולד כקרמין אוריקו (Carmine Orrico) בברוקלין, ניו יורק, בנם של אנה (לבית פרוטטור) ואנתוניו אוריקו,
פועל מספנה. הוא למד בבית הספר התיכון אוטרכט וסיים אותו ב-1953. למד משחק אצל מורת המשחק סטלה אדלר והחל לשחק בסרטים באמצע שנות החמישים, אז שיחק בתפקידי בני עשרה. לפי הביוגרפיה של רוברט הופלר מ-2005, "The Man Who Invented Rock Hudson: The Pretty Boys and Dirty Deals of Henry Willson",‏

סוכן השחקנים הנרי וילסון ראה את תמונתו של סקסון על גבי עטיפת כתב עת בלשי והתקשר למשפחת הנער. הוא הביא את אוריקו בן ה-16 להוליווד ושינה את שמו לסקסון.
ביוגרפיה > קריירה

בראשית הקריירה שלו עבד סקסון עם במאים מפורסמים רבים בכללם וינסנט מינלי, בלייק אדוארדס, ג'ון יוסטון, פרנק בורזייגי ואוטו פרמינגר (בסרט "הקרדינל"), אולם למרות זאת, הוא מעולם לא נהפך לכוכב גדול. ב-1958 השתתף בסרט בנות ה-17 מבלות לצידה של סנדרה די אתה הופיע גם ב"השנים הסוערות" (1958) וב"דיוקן בשחור", (1960). ב-(1960) שיחק במערבון "הגזע המוחרם". ב-1962 הופיע בסרט "מר הובס בחופשה" לצדו של ג'יימס סטיוארט. הוא גילם את מרקו פולו בפרק ה-26 של "מנהרת הזמן" ("Attack of the Barbarians"), ששודר במקור ב-10 במרץ 1967. בסרטים הוא מופיע בעיקר בתפקידי משנה, והיה מועמד לפרס גלובוס הזהב כשחקן המשנה הטוב ביותר עבור משחקו כשודד מקסיקני בסרט "The Appaloosa" משנת 1966. ב-1972 הוא הופיע כמקסיקני כמהפכן ששמו לואיס שאמה בסרט "Joe Kidd" וכן שיחק בסרט "הפרש החשמלי" לצידו של רוברט רדפורד. ב-1973 הוא הופיע ב"הדרקון", סרטו ההוליוודי הראשון של ברוס לי, שהיה סרטו הידוע ביותר של סקסון. ב-1975 הוא כיכב במספר פרקים בסדרת הלהיט של רשת ABC "האיש השווה מיליונים" וגילם דמויות שונות, בכללן את מייג'ור פרדריק סלואן. הוא המשיך להופיע בספין אוף שלה "האישה הביונית". מאוחר יותר יוצרה בובת פעולה בשם "מסקטרון", שהייתה מבוססת על הסדרה והייתה דומה לו במראה. סקסון הופיע כהאנט סירס, הבעלים של תאגיד דגני הבוקר בסרט "הפרש החשמלי" משנת 1979, שהיה מועמד לפרס האוסקר. ב-1982 הוא שיחק בסדרת הטלוויזיה "רוסט". הוא הופיע בסדרה "שושלת" בתפקיד ראשיד אחמד ובשני הפרקים הראשונים של הסדרה "הרדקאסל ומקורמיק" (אנ') בתפקיד מרטין קודי.
סקסון שיחק גם בסרטים איטלקיים רבים, בעיקר בסוגות של מערבוני ספגטי ובמותחני משטרה. בהם "One Dollar Too Many" משנת 1968 ו-"Napoli violenta" משנת 1976. הוא גם שיחק בתפקיד דילן האנט, אותה גילם שחקן אחר לפניו, בתוכניות "Planet Earth" ו"Strange New World" של ג'ין רודנברי. סקסון ידוע כשחקן משנה בסרטי אימה, הידוע שבהם "Black Christmas" של בוב קלארק משנת 1974, כמפקדם הפיקח יחסית של חבורת שוטרים שוטים, בסרט "Tenebrae" של דריו ארג'נטו משנת 1982, כסוכן הערמומי של הסופר הכוכב, ב"Mitchell" משנת 1975, כעורך הדין הרוצח וכסרסור הזונות וולטר דיני ב-"Battle Beyond the Stars" משנת 1980; כסאדור ב-"Cannibal Apocalypse" משנת 1980, שם הוא שיחק חייל יוצא וייטנאם, ושנים אחרי כן הוא שיחק בתפקיד דומה בסרט "Prisoners of the Lost Universe" ובסרט "סיוט ברחוב אלם" של הבמאי וס קרייבן משנת 1984, שם ושיחק את אבי הגיבורה. הוא חזר על תפקידו ב-"A Nightmare on Elm Street 3: Dream Warriors" משנת 1987, בסרט "Wes Craven's New Nightmare " משנת 1994 בו הוא שיחק בתפקיד עצמו בתפקיד כפול. הוא כיכב בסרט "Maximum Force" משנת 1992 כקפטן פולר. הוא שיחק בתפקיד אורח בסדרה "בוננזה" משנת 1967 (בפרק ("The Conquistadores" והוא הופיע גם ב"From Dusk till Dawn" משנת 1995.
הוא גם כיכב בסרט הבוליוודי "Shalimar" משנת 1978. בשנים האחרונות הוא שיחק במספר סרטים עצמאיים והופיע בכמה סדרות טלוויזיה, הידועה שבהן היא CSI וסדרת תוכניות השואוטיים "Masters of Horror".
הוא הופיע בתפקיד אורח בתוכנית הבידור "Weekend of Horrors" של חברת Creation Entertainment ב-21 במאי 2010 בלוס אנג'לס.
נפטר ב-25 ביולי 2020 מסיבוכים של דלקת ריאות.
הערות שוליים

1 2  הביוגרפיה של ג'ון סקסון
↑  הופר הדה, ג'ון סקסון "האיטלקי מברוקלין", The Hartford Courant‏ 1 בספטמבר 1957
↑  Hofler, Robert (2005). The Man Who Invented Rock Hudson: The Pretty Boys and Dirty Deals of Henry Willson. Carroll & Graf. ISBN 078671607X.
↑  Weekend of Horrors, 23-21 במאי 2010
↑  ענבל חייט, מת שחקן "סיוט ברחוב אלם", באתר ישראל היום, ‏26 ביולי 2020
| --- | --- |
בקרת זהויות :  NLI: 987007421683605171  BIBSYS: 98074718  BNE: XX1487649  BnF: cb139813732 (data)  GND: 1016901216  ICCU: RAVV241959  ISNI: 0000 0001 1598 8451  LCCN: no93038091  NKC: xx0164997  NLK: KAC2020M7465  NTA: 298446049  SNAC: w6m61s0c  SUDOC: 067153666  VIAF: 14966960   WorldCat (עם VIAF): 14966960
גאווה ודעה קדומה (סדרה, 1967)

| --- | --- |

 מבוסס על:  הרומן גאווה ודעה קדומה מאת ג'יין אוסטן
 סוגה:  סרט רומנטי, סדרה המבוססת על ספר 
 כותבים:  נימון לת'ברידג
 בימוי:  ג'ואן קרפט
 שחקנים:  סיליה בנרמן לואיס פיאנדר מייקל גוף
 ארץ מקור:  הממלכה המאוחדת 
 שפות:  אנגלית 
 מספר עונות:  1 
 מספר פרקים:  6 
 הפקה
 מפיק:  קמפבל לוגן
 חברת הפקה:  BBC 
 אורך פרק:  25
 שידור
 תקופת שידור מקורית:  10 בספטמבר 1967 – 15 באוקטובר 1967
 קישורים חיצוניים
 דף התוכנית ב-IMDb
 
גאווה ודעה קדומה (באנגלית: Pride and Prejudice) היא סדרת טלוויזיה של ה-BBC משנת 1967, עיבוד לרומן באותו שם מאת ג'יין אוסטן שיצא לאור לראשונה בשנת 1813.
הפקת גרסה זו נעשתה לציון 150 שנה למותה של ג'יין אוסטן. את הסדרה ביימה ג'ואן קראפט וכיכבו בה סיליה בנרמן ולואיס פיאנדר בתפקידים הראשיים כאליזבת בנט ומר דארסי.
צוות השחקנים

סיליה בנרמן - אליזבת בנט
לואיס פיאנדר - מר דארסי
מייקל גוף - מר בנט
ויוויאן פיקלס - גברת בנט
לוסי פלמינג - לידיה בנט
שרה טונטון - קיטי בנט
פולי אדמס - ג'יין בנט
דיאנה קינג - ליידי לוקאס
קרין מקרתי - לואיזה הרסט
דייוויד סאביל - מר בינגלי
ג'ורג'ינה וארד - קרוליין בינגלי
רוברט דורנינג - סר ויליאם לוקאס
ריצ'רד המפטון - מר ויקהם
ויוויאן ג'יימס - מר הרסט
סילביה קולרידג' - ליידי קתרין דה ברג
יו קרוס - מר גרדינר
איית'ן דאן - גברת גרדינר
קייט לנסברי - שארלוט לוקאס
ג'וליאן קארי - מר קולינס
סטיבן גרייבס - אדוארד לוקאס
מוריס קוויק - משרת
רובין צ'דוויק - קולונל פיצוויליאם
יוברט היל - משרת
ראלף קאטרנס - משרת
ג'נו לג - מיס אן דה ברג
טסה וייאט - ג'ורג'ינה דארסי
בגרסה זו השמיטו את דמותה של מרי, הבת האמצעית במשפחת בנט.
פרקים

תאריכי השידור המקוריים
שכנים" - 10 בספטמבר 1967
"גאווה" - 17 בספטמבר 1967
"הצעת נישואים" - 24 בספטמבר 1967
"דעה קדומה" - 1 באוקטובר 1967
"בריחה" - 8 באוקטובר 1967
"גורל" - 15 באוקטובר 1967
ג'ונתן ריצ'מן

| --- | --- |

 לידה:  16 במאי 1951 (בן 73) נטיק, ארצות הברית 
 מוקד פעילות:  ארצות הברית 
 תקופת הפעילות:  מ-1970 
 מקום לימודים:  תיכון נטיק 
 סוגה:  מוזיקת פולק, פרוטו-פאנק 
 שפה מועדפת:  אנגלית, ספרדית 
 כלי נגינה:  גיטרה 
 חברת תקליטים:  בסרקלי רקורדס, ואפור רקורדס 
 פרופיל ב-IMDb
 
ג'ונתן ריצ'מן, סביבות 1984
ג'ונתן ריצ'מן (באנגלית: Jonathan Richman; נולד ב-16 במאי 1951) הוא זמר, גיטריסט ומחבר שירים אמריקאי. בשנות ה-70 הנהיג ריצ'מן את להקת ה-"Modern Lovers", להקת פרוטו פאנק, ומאז קריירת הסולו שלו מתאפיינת במוזיקה אקוסטית או עם ליווי קל, ומכתיבה וסגנון הומוריסטי, ילדותי ותמים.